smcproject/ml-wiki-sentences huggingface dataset:
1803-05 കാലഘട്ടത്തിലെ രണ്ടാം ആംഗ്ലോ-മറാഠ യുദ്ധത്തിനു ശേഷം ഒറീസ, ഡെൽഹിയും ആഗ്രയുമടക്കം യമുനാനദിക്കു വടക്കുള്ള പ്രദേശങ്ങൾ കമ്പനിക്കു കീഴിലായി
1817-19 കാലത്ത് നടന്ന മൂന്നാം മറാഠ യുദ്ധത്തിൽ മറാഠകൾ പൂർണമായും തോല്പ്പിക്കപ്പെടുകയും പേഷ്വയെ കാൺപൂരിനടുത്തുള്ള ബിതുറിലേക്ക് നാടുകടത്തുകയും ചെയ്തു.
ഇതോടെ വിന്ധ്യനു തെക്കുള്ള എല്ലാ പ്രദേശങ്ങളുടേയും നിയന്ത്രണം കമ്പനിക്ക് വന്നു ചേർന്നു .
, , , അതോടെ കമ്പനിയുടെ സൈനികച്ചെലവുകളും ക്രമാതീതമായി വർദ്ധിച്ചു.
കമ്പനിയുടെ അധീനതയിലുളള   പ്രദേശങ്ങളുടെ സവിസ്തര  പട്ടിക പുസ്തകരൂപത്തിൽ പ്രസിദ്ധീകരിക്കാൻ കോർട്ട് ഓഫ് ഡയറക്റ്റേഴ്സ് മുൻകൈയെടുത്തു.
ചാർട്ടർ ആക്റ്റ് 1833- സമ്പൂർണ്ണ ഭരണച്ചുമതല സാമ്രാജ്യ വികസനം: യുദ്ധവും തന്ത്രവും
പത്തൊമ്പതാം നൂറ്റാണ്ടിൽ നെപ്പോളിയന്റെ പരാജയത്തിനു ശേഷം,  ബ്രിട്ടൻ യൂറോപ്പിലെ പ്രധാന ശക്തിയായിത്തീർന്നു.
വ്യാവസായകവിപ്ലവത്തിന്റെ ഫലമായി ഇംഗ്ലണ്ടിലെ യന്ത്രോപകരണങ്ങൾക്ക് ആവശ്യമായ അസംസ്കൃത വസ്തുക്കൾക്കും തീർത്തെടുത്ത ഉത്പന്നങ്ങൾക്കും ഉളള  അന്താരാഷ്ട്രീയ വിപണികൾ  വ്യാപിക്കുകയും  നിലനിർത്തുകയും ബ്രിട്ടന്റെ ആവശ്യമായിത്തീർന്നു.
ഇതിനായി ഇന്തയ്ക്കകത്തും ചുറ്റുമുളള പ്രദേശങ്ങൾ അധീനതയിലാക്കാനുളള ശ്രമമായി.
യൂറോപ്പിൽ എതിരാളികൾ ഇല്ലാതായെങ്കിലും സാമ്പത്തികമായും സൈനികമായും വളർന്നുകൊണ്ടിരുന്ന റഷ്യ തനിക്കൊരു ഭീഷണിയായേക്കുമെന്ന് ബ്രിട്ടൻ കരുതി മധ്യധരണ്യാഴിയിലേക്കുളള റഷ്യയുടെ മാർഗ്ഗം തടസ്സപ്പെടുത്താനാണ് വടക്കു പടിഞ്ഞാറൻ അതിർത്തിയിൽ  യുദ്ധങ്ങൾ നടന്നത്.
കമ്പനിയുടേയും ബ്രിട്ടീഷ് സിംഹാസനത്തിന്റേയും താത്പര്യങ്ങൾ ഏകദിശയിലായി.
ബ്രിട്ടീഷ് സൈന്യവും കമ്പനി സൈന്യവും ഒന്നിച്ച് പടപൊരുതി.
ഈ വൻകളിയുടെ പശ്ചാത്തലത്തിൽ ഇന്ത്യയുടെ വടക്കുപടിഞ്ഞാറൻ മേഖലയിൽ നിന്നുണ്ടായാക്കേവുന്ന ഭീഷണിയെക്കുറിച്ച് ബ്രിട്ടീഷുകാർ ബോധവാന്മാരായി.
പഞ്ചാബിലെ രഞ്ജിത് സിങ്ങിന്റെ നേതൃത്വത്തിലുള്ള സിഖ് സാമ്രാജ്യവുമായി ബന്ധങ്ങൾ സ്ഥാപിച്ചു.
1806-ൽ സത്ലജിനെ ബ്രിട്ടീഷ് സിഖ് അതിർത്തിയാക്കി ധാരണയിലെത്തി.
1830-കളിൽ സത്ലജിന് കിഴക്കുള്ള പ്രദേശങ്ങളെച്ചൊല്ലി  തർക്കമുയർന്നു.
ഫിറോസ്പൂരൊഴികെയുള്ള പട്ടണങ്ങൾ പഞ്ചാബികൾക്ക് നൽകി ധാരണയാകുകയും ചെയ്തു ഇതിനെത്തുടർന്ന് സത്ലജിലെ തന്ത്രപധാനമായ കടത്തുകേന്ദ്രമായ ഫിറോസ്പൂരിൽ കമ്പനി, ഒരു സൈനിക ആസ്ഥാനം സ്ഥാപിച്ചു .
നദിക്കപ്പുറത്തുള്ള കസൂറിൽ സിഖുകാരും സൈനികകേന്ദ്രം സ്ഥാപിച്ച് പ്രതിരോധം ശക്തമാക്കി.
ഭരത്പൂർ (1825) ഗ്വാളിയോർ(1843), സിന്ധ് (1842-44), പഞ്ചാബ്(1839-48) , യുദ്ധങ്ങളിലൂടെ കമ്പനി അധികാരം സ്ഥാപിച്ചെടുത്തു.
ദത്താപഹാരനയത്തിലൂടേയും മറ്റു തന്ത്രപരമായ നീക്കങ്ങളിലൂടേയും കൂർഗ്(1834)  സറ്റാറ(1839),നാഗ്പൂർ,സൂററ്റ്(`1842) , ജൈതാപൂർ, സംബാൽപൂർ(1849) ഝാൻസി(1853), ആർകോട്ട്,തഞ്ചാവൂർ(1855) അവധ്,(1856) എന്നിങ്ങനെ പല നാട്ടുരാജ്യങ്ങളും കമ്പനിയുടെ അധീനതയിലായി , .
അഫ്ഗാനിസ്ഥാനുമായുളള യുദ്ധങ്ങൾ (1839-42) കമ്പനിക്ക് ഭാരിച്ച തിരിച്ചടിയായി .
ലക്ഷങ്ങളോളം പൗണ്ട് ചെലവായി; ഇരുപതിനായിരം ബ്രിട്ടീഷ് സൈനികർ കൊല്ലപ്പെട്ടു.
ബർമ്മയുമായി നടന്ന നീണ്ട യുദ്ധങ്ങളും ഭാഗികമായ വിജയങ്ങളിലേ കലാശിച്ചുളളു.
ഒന്നാം ആംഗ്ലോ- ബർമീസ് യുദ്ധത്തിലാണ്( 1824-26) ആദ്യമായി ബ്രിട്ടീഷ് സൈന്യം ആവിക്കപ്പലുകൾ ഉപയോഗിച്ചത് ഇന്ത്യ 1857-ൽ വാണിജ്യവികസനം- ഒന്നാം കറുപ്പു യുദ്ധം ഹോങ്കോങ് ലോകപടത്തിൽ
ചൈനയുമായുളള കച്ചവടം കമ്പനിയുടെ കുത്തകയായിരുന്നു, ചൈനയുടെ തേയിലയായിരുന്നു ഇതിൽ പ്രധാനം.
തേയിലക്ക്  വിലയായി ചൈനക്ക് വെളളി മാത്രമേ സ്വീകാര്യമായിരുന്നുളളു.
പൊടുന്നനെ തേയിലയുടെ  ഇറക്കുമതി നികുതി 110% ത്തിൽ നിന്ന്  വെറും  10% ആയി കുറഞ്ഞപ്പോൾ ബ്രിട്ടനിൽ തേയിലക്കുളള മാർക്കറ്റ് വിപുലമായതോടെ വെളളിചോർച്ചയും വർദ്ധിച്ചു.
ഇതു നികത്താനുളള എളുപ്പവഴിയായി കമ്പനി കണ്ടത് ചൈനയിലേക്കുളള കറുപ്പ് വ്യാപാരമായിരുന്നു .
ചൈനീസ് ഭരണാധികാരികൾ ഇതിനെ സശക്തം എതിർത്തു.
കമ്പനി കളളക്കടത്തു തുടങ്ങി, ബ്രിട്ടീഷ് ഭരണകൂടം ഇതിനു നേരെ കണ്ണടച്ചു.
ചൈനയുടെ പ്രതിഷേധം  കറുപ്പു യുദ്ധങ്ങൾക്കു തുടക്കം കുറിച്ചു.
ചൈനയുമായുളള ഒന്നാം കറുപ്പു യുദ്ധവും  അഫ്ഗാനിസ്ഥാനുമായുളള ഒന്നാം ആംഗ്ലോ-അഫ്ഗാൻ യുദ്ധവുൂം ഒരേ സമയത്താണ്  (1839-42) കമ്പനിക്ക് കൈകാര്യം ചെയ്യേണ്ടി വന്നത്.
യുദ്ധചെ്ചലവുകൾ മൂലമുളള കമ്പനിയുടെ സാമ്പത്തികത്തകർച്ച തടുക്കാനായി കറുപ്പു യുദ്ധം ജയിച്ചേ തീരുവെന്ന നില വന്നു.
ഒടുവിൽ  തങ്ങൾക്ക് അത്യന്തം അനുകൂലമായ നാൻകിംഗ് ഉടമ്പടി കമ്പനി/ ബ്രിട്ടൻ സാധിച്ചെടുത്തു.
ഈ ഉടമ്പടി പ്രകാരം ഹോങ്കോങ്   ബ്രിട്ടൻറെ അധീനതയിലായി.
1997-ലാണ് ബ്രിട്ടൻ ചൈനീസ് അധികാരികൾക്ക് ഹോങ്കോങ് തിരികെ നല്കിയത്.
കമ്പനി സ്ഥിതിഗതികൾ ചാർട്ടർ ആക്റ്റ് -1853 ബ്രിട്ടീഷ് സിംഹാസനത്തിന്റെ ട്രസ്റ്റി(trustee) എന്ന നിലയിൽ കമ്പനി ഇന്ത്യ ഭരിക്കണമെന്ന് നിർദ്ദേശിക്കപ്പെട്ടു.
ബംഗാൾ ഗവർണർ ജനറൽ ഇന്ത്യൻ ഗവർണർ ജനറലായി പദോന്നതി നേടി ബംഗാളിന് പ്രത്യേകമായൊരു ഗവർണർ നിയമിക്കപ്പെട്ടു.
കമ്പനി ഡയറക്റ്റർമാരുടെ എണ്ണം പതിനെട്ടായി കുറച്ചു.
ഇവരിൽ ആറു പേരെ നിയമിക്കാനുളള അധികാരം സിംഹാസനത്തിന്.
പുതിയ പ്രസിഡൻസികൾ രൂപീകരിക്കാനുളള ഭരണ സ്വാതന്ത്ര്യം ഗവർണർ ജനറലിൽ നിക്ഷിപ്തമായി.
പുതിയ പന്ത്രണ്ടംഗ നിയമനിർമ്മാണ സഭ നിലവിൽ വന്നു.
(ഗവർണർ ജനറൽ, ഗവർണർ ജനറലിന്റെ നാലംഗ കൗൺസിൽ , സുപ്രീം കോർട്ട് ചീഫ് ജസ്റ്റീസ് (കൽക്കട്ട), സുപ്രീം കോർട്ടിലെ മറ്റൊരു ജഡ്ജി, 4 കമ്പനി  പ്രതിനിധികൾ) സാമ്പത്തികം
കമ്പനിയുടെ കാപ്പിറ്റൽ സ്റ്റോക്ക്  ആറു മില്യൺ സ്റ്റെർലിംഗായും നിക്ഷേപകരുടെ സംഖ്യ 3579 ആയും  വർദ്ധിച്ചിരുന്നു .
കമ്പനിയുടെ വാണിജ്യസംബന്ധമായ സ്വത്തുകക്കളുടെ മൂല്യം 20 മില്യൺ സ്റെറർലിംഗിൽ കവിഞ്ഞിരുന്നു.
സാമ്പത്തികമാന്ദ്യങ്ങളോ തകർച്ചകളോ  സംഭവിക്കുകയാണെങ്കിൽ   നിക്ഷേപകരുടെ  ഭദ്രതക്കായി 2 മില്യൺ സ്റ്റെർലിംഗിന്റെ നിക്ഷേപം നീക്കിവെച്ചിരുന്നു.
.1784-ലെ ആക്റ്റു പ്രകാരം നിലവിൽ വന്ന നിന്ത്രണ ബോർഡിന്റെ(Board of Control)വാർഷികച്ചെലവ് (£30,000)  കമ്പനി വഹിക്കേണ്ടിയിരുന്നു.
സ്ഥാവരജംഗമ സ്വത്തുക്കളുണ്ടായിരുന്നെങ്കിലും റൊക്കം പണത്തിനായി  കമ്പനിക്ക് പല തവണ ഗവണ്മെന്റിനെ സമീപിക്കേണ്ടി വന്നിരുന്നു.
കമ്പനിയുടെ ഭരണം നിക്ഷേപകർ തിരഞ്ഞെടുത്ത ഇരുപത്തിനാലു ഡയറക്റ്റർമാരിൽ )കോർട്ട് ഓഫ് ഡയറക്റ്റേഴ്സ്) നിക്ഷിപ്തമായിരുന്നു.
പൗണ്ടോ അതിൽ കുറവോ ഓഹരിയുളളവർക്ക്  വോട്ടവകാശം ഇല്ലായിരുന്നു.
പതിനായിരമോ അതിൽകൂടുതലോ ഉളളവർക്ക്  അവകാശപ്പെട്ടത് നാലു വോട്ടുകളായിരുന്നു.
രണ്ടായിരം പൗണ്ട് ഉളളവർക്കെ  കമ്പനി ഡയറക്റ്റർ ആയി തിരഞ്ഞെടുക്കപ്പെടാൻ അർഹതയുണ്ടായിരുന്നുളളു.
ഓഹരിമൂല്യം (പൗണ്ട്) വോട്ടുകൾ 1000 1 3000 2 6000 3 10,000 4 പത്തൊമ്പതാം നൂറ്റാണ്ടിലെ  ഇന്ത്യ One Rupee കമ്പനി ഇറക്കിയ ഒരു രൂപ നാണയം , 1835
ഇംഗ്ലണ്ടിൽ വ്യവസായികവിപ്ലവം വന്നതോടെ ഇന്ത്യയിലെ  കുടിൽ വ്യവസായങ്ങൾ പാടെ അധഃപതിച്ചു.
പത്തൊമ്പതാം നൂറ്റാണ്ടിന്റെ ആരംഭത്തിൽ ഇന്ത്യയിൽ നിന്നുളള കയറ്റുമതി 85 ലക്ഷം രൂപക്കും ഇറക്കുമതി അമ്പതിനായിരം രൂപക്കുമായിരുന്നു.
1850കളിൽ കയറ്റുമതി ഒരു ലക്ഷത്തിൽ കുറവും ഇറക്കുമതി ലക്ഷം രൂപക്കും ആയിരുന്നു.
ഇന്ത്യയുടെ വരുമാനപ്പട്ടികയിൽ കറുപ്പ് രണ്ടാം സ്ഥാനത്തെത്തി.
ബാങ്ക് ഓഫ് കൽക്കട്ട (പിന്നീട് ബാങ്ക് ഓഫ് ബംഗാൾ) നിലവിൽ വന്നു.
1835-ൽ മുഗൾനാണയങ്ങൾക്കു പകരം കമ്പനി നാണയങ്ങൾ പ്രചാരത്തിലായി
അടിമത്തം  സതി,നരബലി ശിശുബലി ഇവയൊക്കെ  കർശനമായി നിരോധിച്ചു.
1854-ലെ ഉത്തരവനുസരിച്ച്  ഇംഗ്ലീഷു വിദ്യാഭ്യാസത്തിന്  പ്രചാരം ലഭിച്ചു.
ഹിന്ദു കോളേജ്  പ്രസിഡൻസി കോളേജായി രൂപാന്തരപ്പെട്ടു.
(1854).
റൂർക്കിയിൽ എഞ്ചിനിയറിംഗ് കോളേജ് സ്ഥാപിതമായി.
ആദ്യത്തെ  വർത്തമാന പത്രിക സമാചാർ ദർപ്പൺ (ബംഗാളി വാരിക) പ്രസിദ്ധീകരിച്ചു
ആദ്യത്തെ റെയിൽവേ പ്രവർത്തനമാരംഭിച്ചു(1853).1774-ൽ വാറൻ ഹേസ്റ്റിംഗ്സ് തുടങ്ങിവെച്ച തപാൽ സർവ്വീസ് കൂടുതൽ കാര്യക്ഷമമാക്കി .
ഇലക്ട്രിക് ടെലഗ്രാഫ് തുടങ്ങി .
ഇവയൊക്കെ യഥാർഥത്തിൽ സൈനികവും ഭരണപരവുമായ ആവശ്യങ്ങൾക്കായിരുന്നു; എങ്കിലും ക്രമേണ  പൊതുജനങ്ങൾക്ക് ഉപകാരപ്രദമായി.
ശിപായി ലഹള
1857-ൽ മീററ്റിൽ കമ്പനിയിലെ തദ്ദേശീയരായ സൈനികർ (ശിപായികൾ) നിസ്സഹകരണം ആരംഭിക്കുകയും അവരുടെ മേലുദ്യോഗസ്ഥരെ വധിക്കുകയും ചെയ്തു.
ഇന്ത്യയുടെ ഒന്നാം സ്വാതന്ത്ര്യസമരം എന്നും ശിപായി ലഹള എന്നും അറിയപ്പെട്ട ഈ ലഹള ഉത്തരേന്ത്യയിലാകെ പടർന്നു പിടിച്ചു.
ലഹളക്ക് പല കാരണങ്ങളുണ്ടായിരുന്നെങ്കിലും അതിൽ പ്രധാനം മതപരമായ കാരണങ്ങളായിരുന്നു.
വിക്റ്റോറിയ രാജ്ഞി
പല നാട്ടുരാജ്യങ്ങളേയും ഓരോന്നായി ബ്രിട്ടീഷ് അധീനതയിലേക്ക് കൊണ്ടു വന്ന ദൽഹൗസി 1856-ൽ  ഇന്ത്യയിൽ  മൂന്നു നിയമങ്ങൾ നടപ്പാക്കി.
ഒന്നാമത്തേത്  ക്രിസ്തുമതത്തിലേക്ക് മതപരിവർത്തനം നടത്തിയവർക്ക് സുരക്ഷ നല്കി, രണ്ടാമത്തേത് വിധവാവിവാഹത്തിന് നിയമ സാധുത നല്കി, മൂന്നാമത്തേത് ഇന്ത്യക്കാരായ സൈനികർക്ക് കടൽ താണ്ടിയുളള സേവനം നിർബന്ധമാക്കി.
ഇവ ഹിന്ദുമതത്തിനെതിരായുളള നീക്കങ്ങളായാണ് വിവക്ഷിക്കപ്പെട്ടത്.
സമൂഹത്തിൽ ഉരുത്തിരിഞ്ഞ അസ്വസ്ഥതകൾ പൊടുന്നനെ വ്യാപകമായ കലഹമായിത്തീർന്നതിനു കാരണം കമ്പനി  വിതരണം ചെയ്ത വെടിയുണ്ടകളായിരുന്നു.
ശിപായിമാർ  വെടിയുണ്ടകളുടെ കടലാസ് കവചം കടിച്ചുകീറിയാണ്‌ അത് തോക്കിൽ നിറച്ചിരുന്നത്.
വെടിയുണ്ടകൾക്കു മുകളിൽ തേച്ചിരിക്കുന്ന മെഴുക്ക് പശുവിന്റെ കൊഴുപ്പിൽ നിന്ന് ഉല്പാദിപ്പിക്കുന്നതാണെന്ന് ഹിന്ദുക്കൾക്കിടയിലും , പന്നിയുടെ കൊഴുപ്പിൽ നിന്നും ഉണ്ടാക്കുന്നതാണെന്ന് മുസ്ലീങ്ങൾക്കിടയിലും വാർത്ത പരന്നു.
പശുവിനെ ദൈവികമായി കണക്കാക്കുന്ന ഹിന്ദുക്കൾക്കിടയിലും, പന്നിയെ തൊട്ടുകൂടാൻ പാടില്ലാത്ത മൃഗമായി കണക്കാക്കുന മുസ്ലീങ്ങൾക്കിടയിലും ലഹള പടരുന്നതിന്‌ ഈ പ്രചരണം ആക്കം കൂട്ടി.
ഈ ലഹളയെ കമ്പനി അടിച്ചമർത്തിയെങ്കിലും ഇന്ത്യയിലെ കമ്പനിഭരണത്തിന്റെ അന്ത്യത്തിനും ഈ ലഹള കാരണമായി 1876-ൽ ഇന്ത്യയുടെ ഭരണം ബ്രിട്ടീഷ് സർക്കാർ ഏറ്റെടുക്കുകയും വിക്റ്റോറിയ രാജ്ഞി ഇന്ത്യയുടെ ചക്രവർത്തിനിയാകുകയും ചെയ്തു .
ശിപായി ലഹള ബ്രിട്ടീഷ് ഭരണകൂടത്തെ സാരമായി ബാധിച്ചു.
ഇന്ത്യയുടെ ചുമതല കമ്പനിയുടെ കരങ്ങളിലാവരുതെന്നും ബ്രിട്ടീഷ് സിംഹാസനം നേരിട്ട് ഏറ്റെടുക്കണമെന്നും പാർലമെന്റ് അംഗങ്ങളും ബ്രിട്ടനിലെ രാഷ്ട്രതന്ത്രജ്ഞരും ശക്തമായി  വാദിച്ചു.
ഇന്ത്യൻ സംഭവവികാസങ്ങളുടെ പൂർണമായ ഉത്തരവാദിത്തം തങ്ങൾ സ്വയം ഏറ്റെടുക്കുന്നുവെന്നും ഇതിൽ തങ്ങൾക്ക് തെല്ലും അപകർഷതാബോധമില്ലെന്നും കമ്പനിയും എതിർവാദമുയർത്തി.
അവസാന വാക്കുകൾ
സപ്റ്റമ്പർ ഒന്നിന് കോർട്ട് ഓഫ് ഡയറക്റ്റർമാരുടെ അവസാനയോഗം സമ്മേളിച്ചുച രണ്ടു പ്രമേയങ്ങൾ പാസ്സാക്കപ്പെട്ടു.
ഒന്നാമത്തേതിൽ ഇന്ത്യയെ ഒരു പുരസ്കാരമെന്നോണം  സിംഹാസനത്തിനു നിരുപാധികം കാഴ്ചവെക്കുകയാണെന്നും, എങ്കിലും തങ്ങളുടെ പ്രയത്നങ്ങളേയും സാഫല്യങ്ങളേയും ഒരിക്കലും വിസ്മരിക്കരുതെന്നും അപേക്ഷിച്ചു.
രണ്ടാമത്തേത് ഇന്ത്യയിലെ തങ്ങളുടെ ജീവനക്കാരോടുളള വിട പറയലായിരുന്നു.
ജീവനക്കാരുടെ ഇന്നേവരേയുളള സേവനങ്ങളെ മുക്തകണ്ഠം പ്രശംസിച്ചുകൊണ്ട് ഇനി മുതൽ അവരുടെ സേവനം ബ്രിട്ടീഷു സിംഹാസനത്തിനുവേണ്ടിയായിരിക്കണമെന്ന്  നിർദ്ദേശിച്ചു.
വിക്റ്റോറിയാ രാജ്ഞിയുടെ വിളംബരം-  സൽഭരണ സംവിധാനം
1858 ആഗസ്റ്റ് 2-ന് പുറപ്പെടുവിച്ച 75  ഖണ്ഡികകളുളള ഉത്തരവിലൂടെ , .
1853-ലെ ചാർട്ടർ റദ്ദാക്കുകയും ഇന്ത്യയുടെ ഭരണം ബ്രിട്ടീഷ് സിംഹാസനം നേരിട്ട് ഏറ്റെടുക്കുകയും ചെയ്ടു.
ഇന്തയുടെ ഭരണത്തിനായി  ഇന്ത്യാ ഓഫീസും പതിനാലംഗ ഇന്ത്യാ കൗൺസിലും രൂപീകരിക്കപ്പെട്ടു.
ഇതിൽ ഏഴുപേരെ നാമനിർദ്ദേശം ചെയ്യാനുളള അവകാശം കമ്പനിക്കു നല്കിയെങ്കിലും ഈ അവകാശം പതിനാലു ദിവസത്തിനകം ഉപയോഗിക്കേണ്ടതാണെന്നും നിബന്ധനയുണ്ടായിരുന്നു.
ഗവർണർ ജനറലും  കമ്പനിയാൽ നിയുക്തരായ മറ്റു ഉദ്യോഗസ്ഥരും,  തത്കാലം അതേ തസ്തികകളിൽ തുടരുമെന്നും അവർ സിംഹാസനത്തിന്റെ സേവകരായി ഗണിക്കപ്പെടുമെന്നും പ്രഖ്യാപിക്കപ്പെട്ടു.
1855-ലെ വിവരങ്ങളനുസരിച്ച്  മദ്രാസ്, ബോംബേ, ബംഗാൾ പ്രസിഡൻസികൾക്ക് പ്രത്യേകം  കരസേനയും നാവികസേനയും ഉണ്ടായിരുന്നു.
24,000 പേരുണ്ടായിരുന്ന കമ്പനിയുടെ  സൈന്യം  ബ്രിട്ടീഷ് ആർമിയിൽ വിലയിക്കപ്പെട്ടു.
കമ്പനിയുടെ എല്ലാ  സ്വത്തുക്കളുടേയും  പണമിടപാടുകളുടേയും ചുമതല സിംഹാസനം ഏറ്റെടുത്തു.
കമ്പനിയുടെ കാപ്പിറ്റൽ സ്റ്റോക്കും ഡിവിഡൻറും സുരക്ഷാഫണ്ടും മാത്രം ഇതിൽ നിന്ന് ഒഴിവാക്കപ്പെട്ടു.
ഇന്ത്യയെ സംബന്ധിച്ച എല്ലാ ചുമതലകളിൽ നിന്നും കമ്പനി ചെയർമാനേയും ഡയറക്റ്റർമാരേയും പ്രൊപ്രൈറ്റർമാരേയും ഒഴിവാക്കി.
1600 മുതൽ 1857 വരേയുളള രണ്ടര നൂറ്റാണ്ടിൽ കമ്പനി സമ്പാദിച്ചെടുത്ത വസ്തുവകകളും ആരംഭിച്ച പദ്ധതികളും കൈമാറുക എളുപ്പമായിരുന്നില്ല.
ഇതിനായി പ്രത്യേകം പ്രത്യേകം നിയമനിർമ്മാണങ്ങൾ വേണ്ടി വന്നു.
ഇസ്റ്റ് ഇന്ത്യാ കമ്പനി സ്റ്റോക് റിഡെമ്ഷൻ ആക്റ്റ്   1873
ചാർട്ടർ ആക്റ്റ്  1833-ലെ നിബന്ധനകളനുസരിച്ച്  ഇസ്റ്റ് ഇന്ത്യാ കമ്പനി സ്റ്റോക് റിഡെമ്ഷൻ ആക്റ്റ്   1873 നിലവിൽ വന്നു.
പക്ഷേ  ഈ നിയമം നടപ്പിലാകുന്നതിന് മുമ്പു തന്നെ കമ്പനി പിരിച്ചു വിടപ്പെട്ടിരുന്നു.
സിറാജുദ്ദൗള ഇംഗ്ലീഷ് വിലാസം https://ml.wikipedia.org/wiki/Siraj_ud-Daulah
സിറാജ് ഉദ്-ദൗള എന്ന പേരിൽ പ്രശസ്തനായ മിർസ മുഹമ്മദ് സിറാജുദ് ദൗള (1733 – ജൂലൈ 2 , 1757 ) ബംഗാൾ , ബീഹാർ , ഒറീസ്സ എന്നീ പ്രദേശങ്ങളുടെ അവസാനത്തെ സ്വതന്ത്രനായ നവാബ് ആയിരുന്നു.
സിറാജ് ഉദ് ദൗളയുടെ ഭരണത്തിന്റെ അന്ത്യം ബംഗാളും പിന്നീട് ഏകദേശം തെക്കേ ഏഷ്യ മുഴുവനും ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ ഭരണത്തിനു കീഴിൽ വരുന്നതിന് കാരണമായി.
ഹിന്ദുസ്ഥാനി ഭാഷയിൽ അദ്ദേഹത്തിന്റെ പേര് ഉച്ചരിക്കുന്നതിന് ബുദ്ധിമുട്ടിയ ബ്രിട്ടീഷുകാർ സിറാജ് ഉദ് ദൗളയെ സർ റോജർ ഡൗളറ്റ് എന്നുവിളിച്ചു.
സിറാജിന്റെ പിതാവായ സൈനുദ്ദിൻ ബീഹാറിന്റെ ഭരണാധികാരിയായിരുന്നു.
അമ്മ ആമിനാ ബീഗം നവാബ് അലി വർദി ഖാനിന്റെ ഏറ്റവും ഇളയ മകളായിരുന്നു.
അലി വർദി ഖാന് ആണ്മക്കൾ ഇല്ലായിരുന്നതിനാൽ ചെറുമകനായ സിറാജ് അദ്ദേഹത്തിന് പ്രിയങ്കരനാവുകയും, സിറാജിന്റെ കുട്ടിക്കാലം മുതൽക്കേ പരക്കെ മൂർഷിദാബാദ് കിരീടത്തിന് അവകാശിയായി കരുതപ്പെടുകയും ചെയ്തു.
പിന്നാലെ നവാബിന്റെ കൊട്ടാരത്തിൽ, ഒരു പിൽക്കാല നവാബിന് യോജ്യമായ വിദ്യാഭ്യാസവും പരിശീലനവും സിറാജിന് നൽകി.
1746-ൽ മറാഠ രാജ്യത്തിന് എതിരേ അലി വർദി നയിച്ച യുദ്ധങ്ങളിൽ യുവാവായ സിറാജ് അലി വർദിയെ അനുഗമിച്ചു.
1752-ൽ അലി വർദി ഖാൻ തന്റെ ചെറുമകനെ ഔദ്യോഗികമായി കിരീടാവകാശിയും തന്റെ പിൻഗാമിയുമായി പ്രഖ്യാപിച്ചു.
ഇത് രാജകൊട്ടാരത്തിലും കുടുംബത്തിലും അന്തശ്ഛിദ്രങ്ങൾക്ക് കാരണമായി.
നവാബ് പദവിയിൽ
1756-ൽ തന്റെ 23-ആം വയസിൽ മിർസ മുഹമ്മദ് സിറാജ് അലി വർദി ഖാനെ പിന്തുടർന്ന് ബംഗാളിലെ നവാബ് ആയി സ്ഥാനമേറ്റു.
സിറാജ്-ഉദ് ദൗളയെ നവാബ് സ്ഥാനത്തേയ്ക്ക് നിർദ്ദേശിച്ചത് ഘസേറ്റി ബീഗം (സിറാജിന്റെ അമ്മയുടെ ഏറ്റവും മുതിർന്ന സഹോദരി), രാജ രാജ്ബല്ലഭ്, മിർ ജാഫർ അലി ഖാൻ, ഷൗക്കത്ത് ജങ്ങ് (സിറാജിന്റെ മാതൃസഹോദരീ പുത്രൻ) എന്നിവരുടെ അസൂയയ്ക്കും ശത്രുതയ്ക്കും കാരണമായി.
ഘസേറ്റി ബീഗം വലിയ സമ്പത്തിന് ഉടമയായിരുന്നു, ഇത് അവരുടെ ശക്തിയ്ക്കും സ്വാധീനത്തിനും കാരണമായിരുന്നു.
ഇവരുടെ വലിയ എതിർപ്പിനെ മറികടന്ന് സിറാജ് ഉദ് ദൗള മോതിഝീൽ കൊട്ടാരത്തിൽ നിന്നും അവരുടെ സമ്പത്ത് പിടിച്ചെടുത്ത് തന്റെ അധീനതയിലാക്കി.
സിറാജ് ഉദ് ദൗള തനിക്ക് പ്രിയങ്കരമായവർക്ക് ഉയർന്ന ഭരണ പദവികൾ നൽകി.
മിർ ജാഫറിനു പകരം മിർ മദനെ ബക്ഷി (സൈന്യത്തിന് ശമ്പളം നൽകുന്നയാൾ) പദവിയിൽ അവരോധിച്ചു.
തന്റെ ദിവാൻ ഖാനയുടെ പേഷ്കാർ ആയി മോഹൻലാലിനെ അവരോധിച്ചു, മോഹൻലാൽ ഭരണത്തിൽ വലിയ സ്വാധീനം ചെലുത്തി.
പിന്നാലെ  സിറാജ് പൂർണ്ണിയയുടെ ഗവർണ്ണർ ആയ ഷൗക്കത്ത് ജങ്ങിനെ അടിച്ചമർത്തി.
ഒരു പോരാട്ടത്തിൽ ഷൗക്കത്ത് ജങ്ങ് കൊല്ലപ്പെട്ടു.
കൽക്കത്തയിലെ ഇരുട്ടറ
തന്റെ പിതാമഹന്റെ നേരിട്ടുള്ള രാഷ്ട്രീയ ശിഷ്യനായിരുന്ന സിറാജ് ബ്രിട്ടീഷുകാരുടെ കോളനിവൽക്കരണ താല്പര്യങ്ങളെക്കുറിച്ച് ബോധവാനായിരുന്നു, സിറാജ് ബംഗാളിലെ ബ്രിട്ടീഷ് രാഷ്ട്രീയ-സൈനിക സാന്നിദ്ധ്യത്തെ വെറുത്തു.
തന്റെ കൊട്ടാരത്തിലെ ചിലരെ തന്നെ അധികാരത്തിൽ നിന്നും പുറത്താക്കാനായി ഈസ്റ്റ് ഇന്ത്യാ കമ്പനിയിലെ ചിലർ ഇടപെടുകയും ഗൂഢാലോചന ആരംഭിക്കുകയും ചെയ്തു എന്ന ആരോപണത്തിൽ സിറാജ് അലോസരപ്പെട്ടു.
കമ്പനിയ്ക്ക് എതിരെയുള്ള സിറാജിന്റെ പ്രധാന എതിർപ്പുകൾ മൂന്നെണ്ണമായിരുന്നു: ഒന്നാമതായി, അവർ ഒരു അറിയിപ്പോ അനുമതിയോ കൂടാതെ വില്യം കോട്ടയെ ശക്തിപ്പെടുത്തി, അതിനു ചുറ്റും സൈന്യത്തെ നിലയുറപ്പിച്ചു.
രണ്ട്:  മുഗൾ ഭരണാധികാരികൾ അവർക്കു നൽകിയ കച്ചവട അവകാശങ്ങളെ അവർ വ്യാപകമായി ദുരുപയോഗം ചെയ്തു, തത്ഫലമായി സർക്കാരിന് കസ്റ്റംസ് നികുതികളിൽ ഭീമമായ നഷ്ടം വരുത്തി; മൂന്നാമതായി, സിറാജ് ഉദ് ദൗളയുടെ ചില ഉദ്യോഗസ്ഥർക്ക് ഇവർ അഭയം നൽകി, ഉദാഹരണത്തിന് രാജ്ബല്ലവിന്റെ മകനായ കൃഷ്ണദാസ് സർക്കാർ പണം തട്ടിയെടുത്ത് ഠാക്കയിൽ നിന്നും പലായനം ചെയ്തപ്പോൾ ബ്രിട്ടീഷുകാർ അദ്ദേഹത്തിന് അഭയം നൽകി.
ഈസ്റ്റ് ഇന്ത്യാ കമ്പനി കൽക്കത്തയിലെ ഫോർട്ട് വില്യം കൂടുതൽ ശക്തിപ്പെടുത്തുവാനും സൈനിക പര്യാപ്തത ഉയർത്തുവാനും തുനിഞ്ഞപ്പോൾ സിറാജ് അവരോട് നിറുത്തുവാൻ ആവശ്യപ്പെട്ടു.
കമ്പനി ഇത് ചെവിക്കൊണ്ടില്ല, പിന്നാലെ സിറാജ് ഉദ്-ദൗള തിരിച്ചടിക്കുകയും ബ്രിട്ടീഷുകാരിൽ നിന്നും 1756-ൽ കൽക്കത്ത പിടിച്ചടക്കുകയും ചെയ്തു.
(പിന്നീട് കൽക്കത്തയെ അലിനഗർ എന്ന് പുനർനാമകരണം ചെയ്തു).
ഈ സമയത്ത്, സിറാജ് 20 അടി നീളവും 20 അടി വീതിയുമുള്ള ഒരു മുറിയിൽ 146 ബ്രിട്ടീഷുകാരെ അടച്ചു എന്ന് ആരോപിക്കപ്പെടുന്നു, ഇത് കുപ്രസിദ്ധമായ കൽക്കത്തയിലെ ഇരുട്ടറ എന്ന് അറിയപ്പെടുന്നു.
ഒരു രാത്രി മുഴുവൻ നീണ്ടുനിന്ന ഈ ബന്ധനത്തിൽ നിന്നും 23 പേരേ ജീവനോടെ പുറത്തുവന്നുള്ളൂ എന്ന് ആരോപിക്കപ്പെടുന്നു.
പിൽക്കാല ചരിത്രകാരന്മാർ ഈ സംഭവത്തെ ചുറ്റിനിൽക്കുന്ന വസ്തുതകളെ ചോദ്യം ചെയ്യുന്നു, എന്നാൽ ഇതിൽ നിന്നും ജീവനോടെ പുറത്തുവന്ന ഹോൾവെൽ എന്നയാളുടെ ഈ സംഭവത്തിന്റെ വിശദമായ വിവരണത്തിന് ഇംഗ്ലണ്ടിൽ പരക്കെ പ്രചാരം കിട്ടുകയും, ഇത് ഇന്ത്യയിലെ ഈസ്റ്റ് ഇന്ത്യാ കമ്പനിയുടെ സൈനിക വിജയങ്ങൾക്ക് ഇംഗ്ലണ്ടിൽ പിന്തുണ ലഭിക്കുവാൻ സഹായകമാവുകയും ചെയ്തു.
പ്ലാസി യുദ്ധം
ഇന്ത്യാചരിത്രത്തിലെ വഴിത്തിരിവായി പ്ലാസി അഥവാ പലാശി യുദ്ധത്തിനെ കരുതുന്നു.
ഈ യുദ്ധം പിന്നാലെയുള്ള ബ്രിട്ടീഷ് അധിനിവേശത്തിന് വഴിതെളിച്ചു.
സിറാജ് ഉദ്-ദൗള കൽക്കത്ത പിടിച്ചടക്കിയതിനു പ്രതികരണമായി, ആക്രമണത്തിന് പകരം ചോദിക്കുന്നതിനും, കോട്ട തിരിച്ചുപിടിക്കുന്നതിനുമായി ബ്രിട്ടീഷുകാർ മദ്രാസിൽ നിന്നും കൂടുതൽ സൈന്യത്തെ അയച്ചു.
യുദ്ധമുഖത്തുനിന്നും തിരിച്ചുപോവുകയായിരുന്ന സിറാജ് ഉദ്-ദൗള പ്ലാസിയിൽ വെച്ച് ബ്രിട്ടീഷുകാരുമായി ഏറ്റുമുട്ടി, എന്നാൽ ജഗത് സേഥ് , മിർ ജാഫർ , കൃഷ്ണ ചന്ദ്ര, ഉമി ചന്ദ്, തുടങ്ങിയവരുടെ ഗൂഢാലോചനയിൽ ചതിക്കപ്പെട്ട് അദ്ദേഹം യുദ്ധത്തിൽ പരാജയപ്പെടുകയും പലായനം ചെയ്യുകയും ചെയ്തു.
ആദ്യം മൂർഷിദാബാദിലേയ്ക്കും പിന്നീട് വഞ്ചിയിൽ പറ്റ്നയിലേയ്ക്കും അദ്ദേഹം പലായനം ചെയ്തു, എന്നാൽ ഒടുവിൽ മിർ ജാഫറിന്റെ ഭടന്മാർ അദ്ദേഹത്തെ ബന്ധനസ്ഥനാക്കി.
1757 ജൂലൈ 2 -നു മിർ ജാഫറിന്റെ കല്പന പ്രകാരം മുഹമ്മദ് അലി ബേഗ് സിറാജ് ഉദ് ദൗളയെ വധിച്ചു.
റോബർട്ട് ക്ലൈവ്, ഒന്നാം ബാരൺ ക്ലൈവും മിർ ജാഫറുമായി പ്ലാസിയിൽ വെച്ചുള്ള കൂടിക്കാഴ്ച്ച.
ഫ്രാൻസിസ് ഹയ്മാൻ വരച്ച ചിത്രം ഇതും കാണുക Nawabs of Bengal List of rulers of Bengal History of Bengal History of Bangladesh History of India Shia Islam in India Battle of Chandannagar Siraj ud Daula College കുറിപ്പുകൾ Riyazu-s-salatin, A History of Bengal - a reference to Siraj-Ud-Daul's character may be found The Seir Mutaqherin , Vol 2 - a discussion of Sirj-Ud-Daulah's character അവലംബങ്ങൾ Akhsaykumar Moitrayo, Sirajuddaula, Calcutta 1898 BK Gupta, Sirajuddaulah and the East India Company, 1756–57, Leiden, 1962 Kalikankar Datta, Sirajuddaulah, Calcutta 1971 ബാഹ്യ ലിങ്കുകൾ Siraj in Murshidabad
മിർ ജാഫർ ഇംഗ്ലീഷ് വിലാസം https://ml.wikipedia.org/wiki/Mir_Jafar
മിർ ജാഫർ അലി ഖാൻ (1691–1765) രണ്ടു തവണ ബംഗാളിലെ നവാബായിരുന്നു.
ആദ്യം 1757-1760 വരെയും പിന്നീട് 1763 മുതൽ മരണം (1765) വരെയും ജനനം
പിതാവ് അഹമദ് നജാഫി, ഔറംഗസേബിൻറെ മുഖ്യ ന്യായാധിപനായിരുന്ന ഹുസൈൻ നജാഫിയുടെ പുത്രനും, അമ്മ  ഔറംഗസേബിൻറെ മൂത്ത സഹോദരൻ ദാരയുടെ പുത്രിയും.
ഉയർച്ച, താഴ്ച്ചകളും
മിർ ജാഫർ ബംഗാൾ നവാബ് അലി വർദി ഖാന്റെ സഹോദരി ഷാ ഖാനുമിനെയാണ് വിവാഹം ചെയ്തത്.
ധീരസാഹസിക കൃത്യങ്ങളിലൂടെ, ആൺ മക്കളില്ലാതിരുന്ന  അലി വർദി ഖാന്റെ  വിശ്വാസപാത്രമായിത്തീർന്നു.
അലി വർദി ഖാൻ,  മിർ ജാഫറിന് “ബക്ഷി ” എന്ന ഉന്നത പദവി നൽകി.
എന്നാൽ അധികാര മോഹിയായ മിർ ജാഫർ സൈന്യത്തലവനോടു കൂട്ടു ചേർന്ന് അലി വർദി ഖാനെ വധിക്കാനായി ഗൂഢാലോചന നടത്തി.
സംഗതി വെളിച്ചത്തായപ്പോൾ നവാബ് ജാഫറിനേയും കൂട്ടത്തേയും  ഉദ്യോഗത്തിൽ നിന്നു പുറത്താക്കി.
അലി വർദി ഖാൻറെ   മരണാനന്തരം ദൌഹിത്രൻ സിറാജ് ഉദ് ദൌള ബംഗാൾ നവാബായി സ്ഥാനമേറ്റു.
ഗൂഢാലോചനകളുമായി മിർ ജാഫർ വീണ്ടും  രംഗപ്രവേശം ചെയ്തു.
തന്ത്രപൂർവ്വം ദൌളയുടെ സേനാനായകരിലൊരാളായി.
പ്ലാസ്സി യുദ്ധം
സിറാജ് ഉദ് ദൌളയെ വീഴ്ത്താനായുളള ഈസ്റ്റ് ഇന്ത്യ കമ്പനിയുടെ ശ്രമത്തിൽ  മിർ ജാഫർ, ധനാഢ്യനായ അമീർ ചന്ദും ദൌളയുടെ ദിവാൻ റായ് ദുർല്ലഭ് രാമും മറ്റു ചില പ്രമുഖരുമായി ഒത്തു ചേർന്ന് ക്ലൈവിന് സഹായം നൽകാൻ തയ്യാറായി.
ഇതിനു പ്രതിഫലമായി കമ്പനി, മിർ ജാഫറിന് നവാബു സ്ഥാനം  വാഗ്ദാനം ചെയ്തു.
പ്ലാസ്സി യുദ്ധക്കളത്തിൽ നിർണ്ണായക സമയത്ത്   മിർ ജാഫറും കൂട്ടരും കാലുമാറി   ദൌളയുടെ പരാജയം ഉറപ്പു വരുത്തി.
നവാബു പദവി
1757, ജൂൺ മാസം 29ന് മിർ ജാഫർ ബംഗാൾ, ബീഹാർ, ഒറീസ്സ പ്രാന്തങ്ങളുടെ നവാബായി വാഴിക്കപ്പെട്ടു.
നന്ദിസൂചകമായി ഈ പ്രാന്തങ്ങളിൽ വ്യാപാരം നടത്താനുളള അനുമതിയും, 17 കോടിയോളം രൂപ യുദ്ധച്ചെലവായും, 24 ഫർഗാനകളുടെ ജന്മിത്തവും കമ്പനിക്കു ലഭിച്ചു.
പക്ഷേ ഈ മധുവിധു അധികകാലം നീണ്ടുനിന്നില്ല.
ധനത്തിനായുളള  കമ്പനിയുടെ അമിതാഗ്രഹം കാരണം പൊറുതിമുട്ടിയ മിർ ജാഫർ രഹസ്യമായി ഡച്ചുകാരുമായി സഖ്യം സ്ഥാപിക്കാനൊരുങ്ങി.
സംഗതി മണത്തറിഞ്ഞ ക്ലൈവ്, 1760-ൽ  സ്ഥാനത്യാഗം ചെയ്യാൻ മിർ ജാഫറിനെ നിർബ്ബന്ധിതനാക്കി.
പകരം  സ്ഥാനമേറ്റ,മിർ ജാഫറിൻറെ പുത്രീഭർത്താവ്, മിർ കാസിം മൂന്നു വർഷമെ ഭരിച്ചുളളു.
കമ്പനിയുടെ അപ്രീതിക്കു പാത്രമായി, ബക്സർ യുദ്ധത്തിൽ പരാജിതനായി കാസിം നാടുവിട്ടു.
ഒഴിഞ്ഞുകിടക്കുന്ന നവാബു പദവിയിലേക്ക് 25 ജൂലൈ 1763  വീണ്ടും ആനയിക്കപ്പെട്ട  മിർ ജാഫർ മരണം വരെ(1765) ഈ സ്ഥാനത്ത് തുടർന്നു.
അവലംബം Humayun, Mirza (2002).
From Plassey to Pakistan.
Washington D.C.: University Press of America; Revised edition (July 28, 2002).
ISBN 0761823492 .
കർണ്ണാട്ടിക് യുദ്ധങ്ങൾ ഇംഗ്ലീഷ് വിലാസം https://ml.wikipedia.org/wiki/Carnatic_Wars
This article വിക്കിപീഡിയയുടെ ഗുണനിലവാരം പാലിക്കുവാനായി ഏകദേശം പൂർണ്ണമായി മാറ്റിയെഴുതേണ്ടിവരും .
താങ്കൾക്ക് ഇക്കാര്യത്തിൽ സഹായിക്കാനാകും .
സംവാദം താളിൽ ഇതു സംബന്ധിച്ച നിർദ്ദേശങ്ങളുണ്ടായേക്കാം.
( May 2009 )
18-ാം നൂറ്റാണ്ടിന്റെ മദ്ധ്യകാലഘട്ടത്തിൽ ഇന്ത്യാ ഉപഭൂഖണ്ഡത്തിൽ ബ്രിട്ടീഷുകാരും ഫ്രഞ്ചുകാരും തമ്മിൽ നടന്ന യുദ്ധങ്ങളുടെ പരമ്പരകളാണ് കർണ്ണാട്ടിക് യുദ്ധങ്ങൾ .
ഇംഗ്ലണ്ടിന്റെയും ഫ്രാൻസിന്റെയും ഇന്ത്യയിലെ വ്യാപാര താൽപ്പര്യങ്ങളാണ് ഈ യുദ്ധങ്ങൾക്ക് കാരണമായത്.
ഇന്നത്തെ തമിഴ്‌നാടിന്റെ ഭൂരിഭാഗം പ്രദേശങ്ങളിലാണ് ഈ യുദ്ധങ്ങൾ നടന്നത്.1746 മുതൽ 1763 വരെയുള്ള വർഷങ്ങളിലായി മൂന്ന് കർണ്ണാട്ടിക് യുദ്ധങ്ങളാണ് നടന്നത്.
1744 മുതൽ 1763 വരെയാണെന്ന അഭിപ്രായവവും ഉണ്ട്.
ഈ പോരാട്ടങ്ങളിൽ നിരവധി നാമമാത്രമായ സ്വതന്ത്ര ഭരണാധികാരികളെയും അവരുടെ സാമന്താനാടുകളെയും പിന്തുടർന്ന് നിലനിന്നിരുന്ന പ്രസ്ഥാനങ്ങൾ, ഫ്രഞ്ച് ഈസ്റ്റ് ഇന്ത്യാ കമ്പനിയും ബ്രിട്ടീഷ് ഈസ്റ്റ് ഇന്ത്യാ കമ്പനിയുമായുള്ള ഒരു നയതന്ത്ര, സൈനിക പോരാട്ടവും ഇതിൽ ഉൾപ്പെട്ടു.
ഹൈദരാബാദിലെ നൈസാമുമായി ഗോദാവരി ഡെൽറ്റയിലേക്ക് ആധിപത്യം പുലർത്തിയ ഇന്ത്യൻ പ്രദേശങ്ങളിൽ അവർ പ്രധാനമായും യുദ്ധം ചെയ്തിരുന്നു.
ഈ സൈനിക മത്സരങ്ങളുടെ ഫലമായി ബ്രിട്ടീഷ് ഈസ്റ്റ് ഇന്ത്യാ കമ്പനി ഇന്ത്യയിൽ ഉള്ള യൂറോപ്യൻ വ്യാപാര കമ്പനികളുടെ ആധിപത്യം സ്ഥാപിച്ചു.
ഫ്രഞ്ച് കമ്പനിയെ ഒരു മൂലയിലേക്ക് തള്ളിയിട്ടാണ് പ്രാഥമികമായി പോണ്ടിഞ്ചേരിയിൽ എത്തിച്ചേർന്നത്.
ഈസ്റ്റ് ഇന്ത്യാ കമ്പനിയുടെ ആധിപത്യം ഇന്ത്യയുടെ മിക്ക ഭാഗങ്ങളിലും ബ്രിട്ടീഷ് കമ്പനിയുടെ നിയന്ത്രണത്തിലാക്കുകയും ബ്രിട്ടീഷ് രാജ് സ്ഥാപിക്കുകയും ചെയ്തു.
പതിനെട്ടാം നൂറ്റാണ്ടിൽ തീരദേശ കർണ്ണാട്ടിക് പ്രദേശം ഹൈദരാബാദിൻെറ ആശ്രിതത്തിലായിരുന്നു.
1746 നും 1763 നും ഇടയിൽ മൂന്നു കർണ്ണാട്ടിക് യുദ്ധങ്ങൾ നടന്നുകൊണ്ടിരിക്കുകയായിരുന്നു..
ഇതും കാണുക ഒന്നാം കർണ്ണാട്ടിക് യുദ്ധം രണ്ടാം കർണ്ണാട്ടിക് യുദ്ധം മൂന്നാം കർണ്ണാട്ടിക് യുദ്ധം അവലംബം ↑ http://books.google.com.pk/books?id=Y-08AAAAIAAJ pg=PA126 dq=chanda+sahib hl=en sa=X ei=GP7GT7CCB8PtOcunpeYO ved=0CDEQ6AEwAA#v=onepage q=mogul f=false ↑ English Wikipedia Page ↑ Text Book.
Published by Ratnasagar.
Social Science Book -class VIII
അധിവലയം ഇംഗ്ലീഷ് വിലാസം https://ml.wikipedia.org/wiki/Hyperbola ഒരു ഇരട്ടവൃത്തസ്തൂപികയുടെ ഇരുപകുതിയെയും ഒരു പ്രതലം ഖണ്ഡിച്ചുണ്ടാകുന്ന ഇരുശാഖകളുളള ഒരു തുറന്ന വക്രമാണ് അധിവലയം.
ഛേദപ്രതലം സ്തൂപികയുടെ അക്ഷത്തിന് സമാന്തരമായാലും അല്ലെങ്കിലും അധിവലയം സമമിതി (symmetry) യിലായിരിക്കും .
അധിവലയം (ചുവപ്പ്): സവിശേഷഗുണങ്ങൾ
മൂന്നുതരം കോണികപരിച്ഛേദങ്ങളിൽ ഒന്നാണ് അധിവലയം അഥവാ ഹൈപ്പർബോള (Hyperbola).
പരവലയം (പരാബോള), ദീർഘവൃത്തം (എലിപ്സ്) എന്നിവയാണ് മറ്റു കോണികങ്ങൾ .
ഇരട്ട വൃത്തസ്തൂപികകളെ അവയുടെ ശീർഷങ്ങളിൽ സ്പർശിക്കാതെ ഒരു പ്രതലം ഛേദിക്കുമ്പോഴുണ്ടാകുന്ന കോണികപരിച്ഛേദമാണ് അധിവലയം.
അവലംബം {{ citation }} :  CS1 maint: multiple names: authors list ( link ) {{ citation }} :  CS1 maint: multiple names: authors list ( link ) പുറംകണ്ണികൾ Hyperbolas എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wikisource has the text of the 1911 Encyclopædia Britannica article Hyperbola .
Apollonius' Derivation of the Hyperbola at Convergence Frans van Schooten: Mathematische Oeffeningen , 1659 Unit hyperbola , PlanetMath.org .
Conic section , PlanetMath.org .
Conjugate hyperbola , PlanetMath.org .
മലായ് വീട് ഇംഗ്ലീഷ് വിലാസം https://ml.wikipedia.org/wiki/Malay_house
സുമാത്ര , തീരദേശ ബോർണിയോ , മലയ് ഉപദ്വീപ് എന്നിവിടങ്ങളിൽ വസിക്കുന്ന വംശീയ-ഭാഷാ വിഭാഗമായ മലായക്കാരുടെ പ്രാദേശിക വാസസ്ഥലങ്ങളെ പരാമർശിക്കുന്ന പേരാണ് മലായ് വീട് .
പരമ്പരാഗത വാസ്തുവിദ്യാ രൂപങ്ങൾ, ഉഷ്ണമേഖലാ കാലാവസ്ഥയ്ക്ക്-അനുയോജ്യമായ മേൽക്കൂരകൾ, അലങ്കാര ഘടകങ്ങളുള്ള യോജിപ്പുള്ള അനുപാതങ്ങൾ എന്നിവയുള്ള വീടുകൾ ഇപ്പോഴും ഈ പ്രദേശത്തെ പലരും വലിയ സാംസ്കാരിക മൂല്യമുള്ളതായി കണക്കാക്കുന്നു.
എന്നിരുന്നാലും, ആധുനിക നിർമ്മാണവുമായി താരതമ്യം ചെയ്യുമ്പോൾ  ഉഷ്ണമേഖലാ കാലാവസ്ഥയുടെയും ചിതൽ ബാധയുടെയും പ്രശ്നങ്ങളിൽ നിന്ന് അതിന്റെ പ്രധാന നിർമ്മാണ വസ്തുവായ മരം സംരക്ഷിക്കുന്നതുപോലെയുള്ള വെല്ലുവിളികൾ നേരിടുന്നതിനാൽ ഈ കെട്ടിടങ്ങൾക്ക് കാര്യമായ അറ്റകുറ്റപ്പണികൾ ആവശ്യമാണ്.
മലേഷ്യ വ്യവസായവൽക്കരണ പ്രക്രിയ തുടരുന്നതിനാൽ ഈ പ്രാദേശിക നിർമ്മാണ വൈദഗ്ദ്ധ്യം ക്രമേണ നഷ്ടപ്പെടുന്നു.
അതേസമയം ഇന്തോനേഷ്യയിൽ അത്തരം പരമ്പരാഗത വാസസ്ഥലങ്ങൾ ഇപ്പോഴും ഗ്രാമപ്രദേശങ്ങളിൽ നിലനിൽക്കുന്നു.
സിംഗപ്പൂരിലെ നഗര പരിവർത്തനം മിക്കവാറും എല്ലാ മലായ് നഗര വാർഡുകളെയും ഇല്ലാതാക്കിയെങ്കിലും, ഈ പ്രാദേശിക വാസ്തുവിദ്യ പ്രദർശിപ്പിക്കുന്ന കുറച്ച് വീടുകൾ പ്രധാനമായും കടൽത്തീരത്തുള്ള പുലാവു ഉബിൻ ദ്വീപിൽ നിലനിൽക്കുന്നു.
ഇന്തോനേഷ്യൻ ദ്വീപസമൂഹത്തിൻ്റെ തദ്ദേശീയ വാസ്തുവിദ്യാ ശൈലികൾ സംരക്ഷിക്കാനുള്ള ശ്രമം ഡോക്യുമെൻ്റേഷനിലൂടെയും ജക്കാർത്തയിലെ തമൻ മിനി ഇന്തോനേഷ്യ ഇൻഡയിലെ പ്രവിശ്യകളിലെ പവലിയനുകളിൽ പകർപ്പുകൾ സൃഷ്ടിച്ചും നടത്തിയിരുന്നു.
മരവും മുളയും ഉൾപ്പെടെയുള്ള പുനരുപയോഗിക്കാവുന്ന പ്രകൃതിദത്ത വസ്തുക്കൾ ഉപയോഗിച്ച്, ആണികൾ  ഉൾപ്പെടെയുള്ള ലോഹങ്ങൾ ഉപയോഗിക്കാതെയാണ് ഇത്തരം വാസസ്ഥലങ്ങൾ നിർമ്മിക്കുന്നത്.
തടി ഉരുപ്പടികൾ പരസ്പരം യോജിപ്പിക്കാൻ മുൻകൂട്ടി മുറിച്ച ദ്വാരങ്ങളും ദീർഘസുഷിരങ്ങളും ഉപയോഗിക്കുന്നതിന്റെ ഫലമായി ഇതിനെ 'മുൻകൂട്ടി നിർമ്മിക്കാവുന്ന ഒരു വീട്' ആക്കുന്നു.
ആണികൾ കണ്ടുപിടിക്കുകയും പിന്നീടുള്ള വീടുകളിൽ ഘടനാപരമായ ഘടകങ്ങൾക്ക് (ഉദാഹരണത്തിന്, ജന്നലുകൾ അല്ലെങ്കിൽ ജനൽപാളികൾ) ഉപയോഗിക്കുകയും ചെയ്‌തിരുന്നുവെങ്കിലും, ആണികളില്ലാത്ത ഘടനാപരമായ രീതി ഒരു നേട്ടമായിരുന്നു.
ആണികളില്ലാത്ത, ഒരു തടി വീട് പൊളിച്ച് ഒരു പുതിയ സ്ഥലത്ത് പുനർനിർമ്മിക്കാം.
തെക്ക്-കിഴക്കൻ ഏഷ്യയിലെ പുരാതന മലായ് ജനതയിൽ ഭൂരിഭാഗവും തങ്ങളുടെ വീടുകളിൽ സ്വയം പുനരുജ്ജീവിപ്പിക്കാൻ സാധിക്കുന്ന  പാരിസ്ഥിതിക സംസ്കാരത്തിന്റെ ഒരു രൂപം നിലനിർത്തിയിരുന്നു.
ഡിസൈൻ വെൻ്റിലേഷനായി ക്രമീകരിക്കാവുന്ന ചരിഞ്ഞ തടി പാനലുകളുള്ള ഒരു മലായ് വീടിൻ്റെ സാധാരണ ജന്നൽ
പരമ്പരാഗത തടി വീടുകളിൽ സമകാലിക വാസ്തുവിദ്യയിൽ പ്രസക്തമായ ഡിസൈൻ , ഷേഡിംഗ്, വെൻ്റിലേഷൻ, അടിസ്ഥാന വീടിൻ്റെ സവിശേഷതകളിൽ ഉള്ള ഗുണങ്ങൾ എന്നിവ ഉൾപ്പെടുത്തിയിട്ടുണ്ട്.
ഓരോ സംസ്ഥാനങ്ങൾക്കും പ്രവിശ്യകൾക്കും ഉപ-വംശങ്ങൾക്കും അനുസൃതമായി മലായ് വീടുകൾക്ക് വൈവിധ്യമാർന്ന ശൈലികൾ ഉണ്ടെങ്കിലും അവയ്ക്കിടയിൽ പൊതുവായ ശൈലികളും സമാനതകളും കാണാൻ കഴിയുന്നുണ്ട്: തൂണുകളിൽ പണിതിരിക്കുന്നു പടികൾ ഉണ്ട് വിഭജിക്കപ്പെട്ട മുറികൾ പ്രാദേശിക മേൽക്കൂര അലങ്കാരപ്പണികളാൽ അലങ്കരിച്ചിരിക്കുന്നു സ്റ്റിൽട്ട്സ്
മിക്ക മലായ് വീടുകളും റൂമാ പങ്ഗുങ് ( "വിശ്രമസ്ഥലം") എന്ന നിലയിലാണ് നിർമ്മിച്ചിരിക്കുന്നത്.
ഒരു സാധാരണ മലായ് കമ്പംഗ് വീടിൻ്റെ പ്രധാന സ്വഭാവം അതിന്റെ തൂണുകളോ അടിസ്ഥാനങ്ങളോ  ആണ്.
വന്യമൃഗങ്ങളുടെ ഉപദ്രവങ്ങളും വെള്ളപ്പൊക്കവും ഒഴിവാക്കാനും കള്ളന്മാരെ തടയാനും കൂടുതൽ വായുസഞ്ചാരത്തിനും വേണ്ടിയായിരുന്നു ഇത്.